
RAPORT

asupra proiectului de Lege pentru ratificarea Convenţiei privind Institutul Forestier European adoptată la Joensuu, Finlanda, la 28 august 2003


Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, cu proiectul de Lege pentru ratificarea Convenţiei privind Institutul Forestier European adoptată la Joensuu, Finlanda, la 28 august 2003, transmis cu adresa nr.P.L.-X 721 din 30 noiembrie 2004 şi înregistrat sub nr.24/463/02.12.2004.


La întocmirea raportului, Comisia a avut în vedere avizul Consiliului Legislativ nr.1784/03.11.2004.


Proiectul de lege are ca obiect de reglementare ratificarea Convenţiei privind Institutul Forestier European, adoptată la Joensuu, Finlanda, la 28 august 2003. Raportat la conţinutul său şi la nivelul la care a fost semnată, Convenţia face parte din categoria tratatelor la nivel de stat, care, potrivit art.19 alin.(1) lit.a) din Legea nr.590/2003 privind tratatele, după semnare se supune Parlamentului pentru ratificare prin lege.


Proiectul de Lege pentru ratificarea Convenţiei privind Institutul Forestier European adoptată la Joensuu, Finlanda, la 28 august 2003 face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat, domnul Gheorghe Predilă – consilier în cadrul Ministerului Agriculturii, Pădurilor şi dezvoltării Rurale.


La lucrările Comisiei au fost prezenţi 30 de deputaţi, membri ai comisiei.

Raportul Comisiei a fost adoptat, în unanimitate, în şedinţa din 02.12.2004.


În urma dezbaterii, Comisia propune adoptarea proiectului de lege în forma prezentată de Guvern.


Proiectul de lege, potrivit art.75 alin.(1) din Constituţia României, republicată, şi art.86 alin.(2) pct.1 din Regulamentul Camerei Deputaţilor, republicat, este de competenţa decizională a Senatului.

